জটিল অস্ত্রোপচারে প্রাক্তন স্ত্রীর পাশে এ আর রহমান

বিবাহ বিচ্ছেদ(Divorce) হওয়া মানেই সম্পর্ক শেষ হয়ে যাওয়া নয়! মানবিক সম্পর্ক অর্থাৎ বন্ধুত্ব থেকেই যেতে পারে। বলিউডে এমন সাম্প্রতিক উদাহরণ তো রয়েছেই। বলিউডের অন্যতম সেরা সুরস্রষ্টা তথা গায়ক এ আর রহমান (AR Rahman)ও তার স্ত্রী সায়রাবানু(Ex-Wife Saira Banu) আর একবার তা প্রমাণ করলেন। বিবাহ বিচ্ছেদের পর এই সংগীত মায়েস্ত্রো সম্পর্কে নানান কুকথা এমনকি কুৎসিত খবর ছড়াতে ময়দানে নেমেছিলেন প্রাক্তন সারাবানু। যা রহমানকে বিচলিত করেছিল। পরে অবশ্য রাহমানের পাশে দাঁড়িয়ে ছিলেন সায়রাবানু। রহমানের সঙ্গে ২৯ বছর সংসার করেছেন সায়রা।
এবার প্রাক্তন স্ত্রীর কঠিন সময় পাশে এসে দাঁড়ালেন রহমান। সম্প্রতি জটিল অস্ত্রোপচার (Surgery)হয়েছে সায়রাবানুর। এই বিপদের সময় প্রাক্তন স্বামী রহমানকে পাশে পেয়েছেন তিনি। সই প্রেক্ষিতেই এক বিবৃতিতে কৃতজ্ঞতা প্রকাশ করেছেন রহমানের প্রাক্তন স্ত্রী সায়রা বানু। কঠিন সময় যাতে তিনি তাড়াতাড়ি সেরে ওঠেন সেই জন্য অন্যান্য যারা তার পাশে থেকেছেন তাদেরকেও অসংখ্য ধন্যবাদ জানিয়েছেন সায়রা।
প্রসঙ্গত, রহমান সায়রা বিচ্ছেদ মামলা যিনি লড়েছিলেন সেই বন্দনা শাহই এবার অনুঘটকের কাজ করলেন। রহমানের প্রাক্তন স্ত্রীয়ের সঙ্গে অস্কারজয়ী রসুল পুকুট্টি(Resul Pookutty,sound designer)ও তার স্ত্রী শাহিদারও সুসম্পর্ক রয়েছে। তাঁদের কথা উল্লেখ করেই সায়রাবানু জানিয়েছেন, “লস অ্যাঞ্জেলসের বন্ধু রসুল পুকুট্টি, শাহিদা, আইনজীবী বন্দনা শাহ এবং অবশ্যই এ আর রহমানকে অসংখ্য ধন্যবাদ আমার এই কঠিন সময়ে পাশে থাকার জন্য। ওঁদের উৎসাহ-অনুপ্রেরণা জোগানোর জন্য আমি কৃতজ্ঞ।” পাশাপাশি তাঁদের গোপনীয়তা রক্ষার জন্যও আর্জি জানিয়েছেন সায়রাবানু।